stanford-oval/wikipedia huggingface dataset:
נווה שאנן (חיפה)
שכונות נווה שאנן > רובע נווה שאנן – יזרעאליה > נווה שאנן הוותיקה

נווה שאנן ההיסטורית התרחבה מאז הקמתה בשנות ה-20 של המאה ה-20 ועד למלחמת העצמאות. השכונה כוללת את החלק המזרחי של שדרות טרומפלדור ואת הרחובות הגליל וחניתה והרחובות הרוחביים החוצים אותם. בתיה הראשונים הוקמו ב-1922, אולם תנופת הבנייה המשמעותית התחוללה בימי העלייה הרביעית ולאחר קום המדינה היא התפתחה וביססה את צביונה כשכונה של עובדים ומורים המזוהה עם הציונות הסוציאליסטית.
כבר בשנות ה-20 הוחלט לסלול כביש שיחבר את השכונה לחיפה. העבודה נמסרה לקיבוץ "השומר הצעיר ב'" של גדוד שומריה, שחבריו ייסדו את משמר העמק והיו מחוסרי עבודה עם תום סלילת הכביש חיפה – ג'דה.
ב-2007 התגוררו בנווה שאנן הוותיקה כ-10,860 נפש. בשכונה עומד מגדל המים, שהוא אתר מורשת, ומגוון בתי ספר וגני ילדים, ביניהם בית הספר היסודי "תל חי", שבו בנתה ההגנה 2 סליקים, וחטיבת ביניים ותיכון עירוני ג' על שם זלמן ארן. ארבעה בתי אבות נמצאים בשכונה. לרשות תושביה הדתיים של נווה שאנן עומדים שמונה בתי כנסת, בית ספר ממלכתי-דתי "רמב"ם", ישיבה גבוהה וישיבת הסדר אור וישועה, מתנ"ס דתי וסניפים של תנועות הנוער בני עקיבא ואריאל, לרשות תושביה החרדים עומדים מספר כוללים וישיבת "נחלת הלויים". בבית מועצת הפועלים נמצא בית הקולנוע "סינמה קפה עממי", מבתי הקולנוע האחרונים בחיפה שאינו בתוך קניון. "מחנה נו"ש" של המחנות העולים, הוא אחד משני מחנות של התנועה בנווה שאנן (השני ברמות רמז).
שכונות נווה שאנן > רובע נווה שאנן – יזרעאליה > נווה שאנן הוותיקה > גן הבנים

בשכונה הוותיקה בסמוך להצטלבות הרחובות הבנים-הגליל-התיכון-חניתה-אילת ניתן למצוא גן ציבורי בשם גן הבנים. הגן מחולק לשלושה חלקים עיקריים:
אנדרטה המנציחה את שמות הבנים שנפלו במלחמות ישראל שגרו בשכונה. בחלק זה קיימת רחבת שיש גדולה בה מתקיימים טקסים גדולים, כגון טקס יום הזיכרון לשואה ולגבורה, יום הזיכרון לחללי צה"ל ונפגעי האיבה, וטקס יום העצמאות.
מדשאה בה מתקיימים מדי פעם בפעם אירועי תרבות, אטרקציות לילדים, ואירועים שיוזמים התושבים.
גן שעשועים גדול בעל מתקנים רבים, נדנדות, מגלשות, וספסלים.
שכונות נווה שאנן > רובע נווה שאנן – יזרעאליה > יזרעאליה

שכונת יזרעאליה, שבה התגוררו ב-2007 כ-10,770 נפש, נבנתה לאחר פינוי המעברות ובה רבי-קומות וטורים של "בנייני רכבת". רחובה הראשי הוא רחוב אבא הלל סילבר. כאן נמצאים בתי הספר "דינור" ו"יזרעאליה", ו"בית אבא חושי" – מרכז תרבות גדול. ברחוב סילבר גם נבנו מגדלי המגורים הראשונים בחיפה (במספרים 111 ו-113), בשנת 1969 – גובהם 65 מטר. בפאתי השכונה נחנך ב-1980 גן "הספורטק", שלצורך הקמתו מולא ואדי רושמיה בפסולת חציבה במשך 4 שנים. לידו, במדרון הוואדי, נבנה ב-1999 ה"גרנד קניון".
בפאתיהן המערביים של יזרעאליה ונווה שאנן שכן מחנה צבאי בריטי אשר בו היו מוצבים חיילי הלגיון בזמן המנדט. לאחר מכן הפך מחנה זה לאחד מבסיסי חיל הים ולבסוף ננטש.
שם השכונה כשם החברה שרכשה את האדמות.
בתים מדורגים בשכונה
בלוק מגורים
בתים עם מעבר משותף בקומה אמצעית
שכונות נווה שאנן > רובע רמות נווה שאנן

הרובע מחולק ל-2 תתי-רבעים: זיו-רמת אלון ורמז-רמות ספיר.
שכונות נווה שאנן > רובע רמות נווה שאנן > תת-רובע זיו – רמת אלון

נכון לשנת 2007 תת-רובע זה הוא ביתם של כ-9,720 נפש.
שכונות נווה שאנן > רובע רמות נווה שאנן > תת-רובע זיו – רמת אלון > זיו

שכונת זיו, המרכזית שבין שכונות נווה שאנן, הוקמה שנים אחדות אחרי הקמתה של נווה שאנן. בשנות ה-30 של המאה ה-20 עלה אבא זיו (נפטר ב-1946) מריגה, לטביה לחיפה, הקים (יחד עם יוסף כצנלבוגן) את חברת "בוני חיפה" ורכש כ-300 דונמים מערבים ומקהילת ציון אמריקאית ועליהם בנה שכונה. הבתים הראשונים אוכלסו בשנת 1936. הבנייה נמוכה ברובה, ומאופיינת בחצרות רחבות ובמרחק גדול בין בית למשנהו. רוב המבנים הם משנות ה-50 וה-60 של המאה ה-20 מאז שנות ה-90 של המאה ה-20 בתים רבים נרכשו, נהרסו ובמקומם נבנו בתים בעלי מספר קומות ולעיתים שני מבנים על אותו מגרש.
השכונה המורחבת כוללת את החלק המערבי של שדרות טרומפלדור, את הרחובות שלום עליכם וגלבוע, את רחוב ברל כצנלסון – המקיף את זיו בכעין חצי מעגל וכן את השכונות הקטנות "שחר" (בהקמתה נקראה "נאות שחר", לאחר מכן שונה שמה ל"רחבת בן-ארצי") ו"במסילה" ("שיכון סולל בונה"). במפגש שדרות טרומפלדור ורחוב שלום עליכם הייתה בעבר כיכר תנועה ובה מזרקה, אלא שעם הרחבת הכביש הועברה המזרקה לרחבת המרכז המסחרי הצמוד, ובהמשך בוטלה לחלוטין. הזיהוי של "כיכר זיו" נעשה עם הרחבה ועם הצומת.
הרחובות היוצאים מהכיכר, היינו שדרות טרומפלדור והרחובות שלום עליכם וברל, שימשו מאז ומתמיד כמרכז עסקים ראשי לנווה שאנן כולה, וניתן למצוא בהם סניפי בנקים, משרדים, בתי אוכל וחנויות מכל הסוגים. סמוך לכיכר שכן בעבר בית הקולנוע "זיו", שנסגר, וכן סופרמרקט שבמשך עשרות שנים השתייך לאגודה השיתופית "הצרכן" ונמכר לרשת "בר כל" החרדית.
בשכונה נמצאת הספרייה הציבורית העירונית על שם ש. שלום, ובסמוך לה שוכן בית-הוועד. "בית הספר הפתוח על שם בארי" גם הוא בשכונה, וכמו כן פועלים בה קן של השומר הצעיר וקן של הנוער העובד והלומד. ממזרח לה, בצמוד לקריית הטכניון, נמצא אצטדיון האתלטיקה העירוני ומרכז ספורט.
שכונות נווה שאנן > רובע רמות נווה שאנן > תת-רובע זיו – רמת אלון > קריית הטכניון

קריית הטכניון, שהוקמה בשנות ה-50 לא הרחק מכיכר זיו, היא משכנו של הטכניון, מהמוסדות האקדמיים המצטיינים והיוקרתיים בישראל. הקריה היא קמפוס המשתרע על פני 1,325 דונם וכולל מבני לימוד, מעבדות ומבני מעונות לסטודנטים, לסגל זוטר ולמשפחות עם ילדים. היא גובלת בצדה המזרחי בנשר.
אבן הפינה לקריית הטכניון הונחה ב-1953. אכלוס המתחם החל בשנות ה-60 ונמשך אף בראשית המאה ה-21. במשך תקופה ארוכה התנהלו הלימודים בשני הקמפוסים של הטכניון, זה שבהדר וזה שבנו"ש, אך מאז 1986 משמשת את המוסד רק קריית הטכניון. המבנה ההיסטורי בהדר הוסב למוזיאון הלאומי למדע, טכנולוגיה וחלל ומקצת המבנים שסביבו נמסרו לבית הספר בסמ"ת עד שזה נסגר ב-2007.
שכונות נווה שאנן > רובע רמות נווה שאנן > תת-רובע זיו – רמת אלון > רמת אלון

שכונה זו, כמו גם הרחוב הראשי בה, קרויים על שם יגאל אלון. את בניית השכונה, הממקומת בדרום נווה שאנן, אישרה מועצת העיר בשנת 1981. פריצת הדרך החלה ביולי 1985, והבתים הראשונים החלו להיבנות בשנת 1986. רמת אלון גובלת במזרח בטכניון, במערב ברמות רמז, בצפון בזיו ובדרום ובדרום-מערב בדניה. חלק הארי של תושביה הם משפחות צעירות, סטודנטים ואנשי צבא קבע, שהיו האוכלוסייה המקורית בעת תכנונה. בשכונה כ-2,000 משקי בית.
ברמת אלון שוכנים בית הספר היסודי "אלון", בית הספר התיכון (ממ"ד – "ישיבה תיכונית") "יבנה", מתנ"ס "רמות" ושני מרכזים מסחריים. ב-2008 נחנך בשכונה "גן חסידי אומות העולם תושבי חיפה", על שם שמונה עשר חסידי אומות העולם שהתגוררו בחיפה.
קיר העורבים הוא שמו של אתר ארכאולוגי השוכן מצפון לשכונה לרגלי מצוק הנמצא ליד כביש הגישה לטכניון (רחוב מאיר יערי), והוא כולל מערה ומספר גומחות בהן נמצאו כלים המעידים על התיישבות פרהיסטורית. כ-60 מטרים צפונית למצוק התגלה מבנה גדול ששימש, ככל הנראה כחווה חקלאית מהתקופה ההלניסטית. הקיר משמש היום מטפסי קירות.
שכונות נווה שאנן > רובע רמות נווה שאנן > תת-רובע רמז – רמות ספיר

בתת-רובע זה התגוררו בשנת 2007 כ-9,730 נפש.
שכונות נווה שאנן > רובע רמות נווה שאנן > תת-רובע רמז – רמות ספיר > רמות רמז

בתיה הראשונים של רמות רמז, שכונה ותיקה שנוסדה ב-1949 נבנו בבנייה נמוכה לאורך רחוב אינטרנציונל, בדרך חנקין הניצבת לו וברחובות הקטנים המסתעפים מאינטרנציונל, במתכונת אופיינית של בתים דו-קומתיים בעלי גגות רעפים אדומים. קבלן הבנייה היה "סולל בונה".
בראשיתה שימשה השכונה, שנקראה על שם דוד רמז, כשיכון ותיקים למעמד הפועלים, בעיקר לוותיקי ההסתדרות הכללית, ושיכון לאנשי צבא קבע (שצ"ק) ברחובות דורות, הל"ה ובורכוב. עם קום המדינה היא התפתחה, ובין שנות ה-50 ושנות ה-70 נבנו גם בתי-שיכון רבים בחלקה המערבי והדרומי. כאן נמצא המרכז הגריאטרי-שיקומי פלימן, וכן מתנ"ס פעיל ברחוב בורלא (ששמו "מועדון דניה") ומרכז קהילתי "בית המייסדים". בשכונה פועל שבט אפיק של הצופים העבריים, מחנה של המחנות העולים, ובתי ספר יסודיים "הבונים" שפעיל למן ראשית ימי השכונה ו"פיכמן" שנקרא על שם צנחן היישוב אריה פיכמן.
רמות רמז פופולרית בקרב סטודנטים (25% מאוכלוסייתה ב-2004) בשל מיקומה בין הטכניון ואוניברסיטת חיפה ומחירי הדיור והשכירות בה נמוכים יחסית. היא מיוערת מכל צדדיה.
שכונות נווה שאנן > רובע רמות נווה שאנן > תת-רובע רמז – רמות ספיר > רמות ספיר

רמות ספיר (או רָמַת ספיר), על שם פנחס ספיר, נמצאת במבואותיה המערביים של נווה שאנן, וגובלת ברוממה. היא הוקמה בתחילת שנות ה-80 כשבה רחוב יחיד, מעגלי, שנקרא על שמו של משה גוטל לוין. עשור אחר כך נבנו בתים נוספים ברחוב חדש על שם קדיש לוז ובהמשך, רבי-קומות בפרויקט פסגת-ספיר שדגם מוקטן שלו נמצא במיני ישראל. המרכז המסחרי של השכונה התפתח בעקבות הגידול במספר יחידות הדיור שנבנו בו. בשכונה פועל מתנ"ס אליו צמודה גינה קהילתית "גינת אלעד".
שכונות נווה שאנן > רובע רמות נווה שאנן > תת-רובע רמז – רמות ספיר > רמת חן

בנייתה של השכונה הושלמה בעשור הראשון של המאה ה-21 על גבעה שבעבר נקראה "גבעת הקבלנים" ממזרח לרמות ספיר, והיא גובלת בדרום בדרך חנקין, במערב בנחל רמז וברמות ספיר, בצפון בנחל שאנן ובדרך שמחה גולן ובמזרח בשכונת זיו. זוהי שכונה קטנה, ב-2007 התגוררו בה כ-1,600 נפש, ועיקרה בתים מדורגים וקוטג'ים. היא מושכת אוכלוסייה מהמעמד הבינוני-גבוה. בקצה השכונה בנוי בית דיור מוגן יוקרתי ששמו "פיסגת חן" מיסודו של ארגון יוצאי מרכז אירופה.
שכונות נווה שאנן > רובע רמות נווה שאנן > תת-רובע רמז – רמות ספיר > רמת זמר

רמת זמר היא שכונה-בתכנון, המתוכננת להיבנות על "גבעת עופר" שבין רמות רמז לבין רוממה, ובה 849 יחידות דיור על שטח של כ-100 דונם. גבולות השכונה צפויים להיות דרך חנקין מצפון, רמות רמז ממזרח, בית החולים פלימן ורמת אלמוגי מדרום, וגבעת אורנים ממערב.
בפברואר 2021 מועצת העיר אישרה את שינויה שם השכונה לרמת אריק, על שם הזמר השחקן והיוצר אריק איינשטיין. בנוסף אושר שהכיכרות ייקראו על שמן של הלהקות הדודאים, משינה, הגבעטרון, חלב ודבש וכוורת, והרחובות ייקראו על שמם של יפה ירקוני, שושנה דמארי, אהוד מנור, נעמי שמר, יוסי בנאי, יהודה עמיחי, עופרה חזה, יהורם גאון וירדנה ארזי.
סיבות להתנגדות להקמת השכונה כללו: הקצאת שטח פתוח-ירוק למגורים וניצול תשתיות של השכונות השכנות, בעיקר כבישים, כדי להתחבר לתשתיות מרכזיות, דבר שיפגע באופי השקט של אותן שכונות. שכונה חדשה גם צפויה להוריד את ערך הדירות בשכונות הסמוכות לה.
מבנים היסטוריים בולטים בשכונה

תחנה לבריאות המשפחה – מבנה שהוקם בשנת 1929 על ידי חברת פיק"א ושימש, בשנותיו הראשונות, בתור תחנה לבריאות המשפחה (טיפת חלב) בשכונה. בשנת 1937 הורחב המבנה ושימש שנים ארוכות בתור מכולת שכונתית. שוכן ברחוב הגליל 41א'. היום משמש כמלון בוטיק "אחוזת רוטשילד".
מגדל המים – מבנה שהוקם בשנת 1925 על ידי ועד שכונת נווה שאנן על מנת לספק מים לתושבי השכונה, כתחליף לשינוע ממעין רושמיה באמצעות פחים. לאחר הקמתו נשאבו המים ממעיין סעדיה, שבסמוך לצומת הצ'ק פוסט, ואוכסנו בבריכה ייעודית שהותקנה בראש המגדל ולאחר מכן חולקו לבתי השכונה באמצעות רשת של צינורות. המבנה שימש כמגדל מים עד לאמצע המאה ה-20. במרוצת השנים שימש מבנה המגדל לתצפיות, איתות והגנה ושימש את ועד שכונת נווה שאנן. משמש כתחנת מד"א ומשמר אזרחי.
בניין משטרת היישובים העבריים – מבנה ששימש את משטרת היישובים העבריים בשכונה עם הקמתה בשנת 1936. שוכן ברחוב הגליל 91.
קולנוע "סינמה קפה עממי" – שוכן בתוך מבנה מועצת הפועלים ברחוב הגליל 99. מבתי הקולנוע היחידים בחיפה שאינם נמצאים בתוך קניון.
בית הספר "תל חי" – הוקם בשנת 1922 בשם "בית הספר העממי נווה שאנן" ושכן בצריף ברחוב התיכון. בשנת 1936 הוקם המבנה הנוכחי של בית הספר, ברחוב הגליל 107, אולם זה שימש תקופה מסוימת שני בתי ספר שונים: בקומה הראשונה למדו תלמידי בית הספר של זרם העובדים ובקומה השנייה למדו תלמידי "בית הספר העממי נווה שאנן", עד לשנת 1953 בה אוחדו שני בתי הספר למוסד אחד שנקרא "תל חי". בתקופת המנדט הבריטי נחפרו בחדר האוכל של בית הספר 2 סליקים להטמנת נשק.
הקהילה הדתית

מאז הקמת השכונה חיו בה דתיים לצד הרוב החילוני. בתחילת המאה ה-21 הקהילה הדתית בנווה שאנן מונה מעל 1,000 משפחות, רובן מזרם הציונות הדתית, המקיימות בתי כנסת רבים שבהם מתפללים במסורות ובנוסחים שונים. גני הילדים של תושבי הקהילה הדתית של נווה שאנן פזורים ברחבי השכונה, ובהם מתחנכים כבר דורות רבים של צאצאיהם הדתיים של תושבי השכונה.
הקהילה הדתית ומוסדותיה מתרכזים בעיקר בבית ספר רמב"ם וישיבת "אור וישועה", בנוסף לקהילה החרדית.
הקהילה הדתית > בית הספר רמב"ם

מתחם בית הספר הממלכתי הקהילתי-דתי "רמב"ם", בו ישנם מספר גדול של בתי כנסת, הממוקמים זה לצד זה, מה שמאפשר לאנשי הקהילה להגיע בקלות לשמחות השונות, ולשוחח ברחבה המרכזית לאחר התפילה, דבר המביא את הקהילה להיות קהילה חמה ומאוחדת. לכל בתי הכנסת שמות "רשמיים", אך רבים מהם מכונים בשמות אחרים בפי התושבים (כגון: בית הכנסת של הרב, ה"אקווריום" (על שם קירותיו השקופים), ה"צדיקים" בגלל התחלת תפילה מוקדמת יותר בשבת, וכו').
במתחם פועל גם מרכז תרבות דתי לנוער, שאחראי לפעילויות כהצגות, חוגים, הרצאות, ואירוח חזנים; המכון ללימודי השואה ע"ש ח. אייבשיץ וסניף תנועת בני עקיבא השכונתי גם הם חלק ממתחם זה. בסניף ישנו חדר זיכרון לתושבי הקהילה שנפלו בצבא או בפיגועי טרור. במתחם גם גן משחקים, לטובת ילדי המתפללים ותלמידי בית הספר, וכן ספריה עיונית. כמו כן בימי חמישי פעיל שם גמ"ח "נותנים באהבה" שבו בבוקר בני נוער פורקים משאיות ומכולות אוכל אורזים הכל למנות ואחרי צהריים ובערב מחלקים את המנות למשפחות נזקקות.
הרב חיים נפתלי ויסבלום היה רב השכונה, והיה מקובל גם על העדה החרדית. הוא עמד בהנהגת הקהילה למשך כ-50 שנה, והיה מוכר וידוע כרב גדול בכל ישראל.[דרוש מקור] הרב ויסבלום הנהיג את הקהילה עד פטירתו, בערב סוכות ה'תשע"ו. כיום, הרב של קהילת רמב״ם הוא הרב אליהו בלום, לשעבר ראש ישיבת ההסדר נהר-דעה בנהריה.
הקהילה הדתית > ישיבת "אור וישועה"

המתחם השני הוא מתחם המרכז התורני לאומי של ישיבת אור וישועה בראשות הרב אליהו רחמים זייני ובו שוכנים מלבד הישיבה הגבוהה וישיבת ההסדר גם בתי כנסת אשכנזי, ספרדי ותימני ומתקיימים בו חוגים תורניים לילדים, הרצאות ואירועים נוספים. במרכז זה שוכנים גני הילדים המרכזיים של קהילת אור וישועה ובהם מתחנכים כ-150 ילדים בשנה. בשנת ה'תשע"ה (2015) הוקם במתחם סניף של תנועת הנוער אריאל.
הקהילה הדתית > הקהילה החרדית

הקהילה החרדית בנווה שאנן מונה כארבע מאות וחמישים משפחות.
הרב שלמה טופורוביץ ובניו עמיחי ועמנואל שהתגוררו בשכונת נווה שאנן שמו לעצמם כמטרה הקמת גרעין חרדי בשכונה. בתחילה יזמה המשפחה הקמת ישיבה, אולם זו נסגרה לאחר זמן קצר. בשנת 1984 הקימה המשפחה על חלק מגן ציבורי צריף ששימש כבית כנסת שכונתי קטן, סביבו התגבשה קבוצה קטנה של חרדים ששכרו דירות באזור. במהלך שנות ה-80 הוקמה על שטח בית הכנסת והשטח הסמוך לו ישיבת "נחלת הלויים" בראשות הרבנים ישראל מאיר וייס ואורי וייסבלום. הישיבה הצליחה לגייס תלמידים ותרומות, והמשפחה פנתה להקמת גרעין של משפחות חרדיות סביב לישיבה.
לקריאה נוספת

מרדכי לבנון (עורך), נווה שאנן – שכונה מספרת על עצמה, הוצאת ועד נווה שאנן, 1972
אלי נחמיאס, שבעים שנה לנווה שאנן, הוצאת ועד נווה שאנן, 1992
שמעון שטרן, "נווה שאנן", בתוך "אריאל כתב עת לידיעת ארץ ישראל", חיפה ואתריה 37–39, עמודים 216–217, 1985
הערות שוליים

1 2  גיא נרדי, ‏החזון לנווה שאנן בחיפה: תוספת של 26 אלף תושבים, באתר גלובס, 26 בפברואר 2020
↑  בית המשפט מאשר את זכות ההגנה, דואר היום, 27 בספטמבר 1929
↑   עידו אפרתי, בקשה לתביעה ייצוגית נגד מפעלים מזהמים במפרץ חיפה, באתר הארץ, 10 ביוני 2015
↑  רנית נחום-הלוי, המנהרה עוברת מתחת לבית? סיכוי רב כי ערך הנכס יירד, באתר TheMarker‏, 7 ביוני 2010
↑  עיריית חיפה נתנה אור ירוק לפינוי בינוי במתחם פייזר של נקסט אורבן, באתר כלבו – חיפה והצפון, 30 בנובמבר 2019
↑  מיכל גילת, עכשיו תורה: אושר פרויקט פינוי-בינוי גדול בשכונת נווה שאנן, באתר כלבו – חיפה והצפון, 23 באוגוסט 2021
↑  צפריר רינת, הושלם הכביש שפגע בנוף הכרמל וגם שיקם חלקים ממנו, באתר הארץ, 29 באוקטובר 2010
↑  בקצה המנהרה, באתר החברה להגנת הטבע
↑  הארץ‏, ב"גרנד קניון" ינסו לפתוח לראשונה חנויות בשבת, באתר וואלה, 10 בדצמבר 2004
↑  חיפה: נחנך כביש נחל הגיבורים שמחבר בין העיר התחתית לנווה שאנן, באתר ynet, 3 בדצמבר 2013
↑  עיריית חיפה, דמוגרפיה: אוכלוסיית חיפה לפי רבעים, עמוד 70
↑  פסטיבל נווה יוסף לתיאטרון קהילתי, באתר מתנ"ס נווה יוסף
↑  השוו לדניה ולגב-ים.
↑  החברה הוקמה ב-1938 וכעבור חמש שנים נמכרה לסולל בונה.
↑  גן "18 חסידי אומות העולם" נחנך בחיפה
↑  בועז כהן, גבעת זמר תיקרא על שם הזמר אריק איינשטיין, באתר כלבו – חיפה והצפון, 15 בפברואר 2021
↑  געגועים ל'קולנוע עממי' בחיפה - חי פה - חדשות חיפה, באתר חי פה - חדשות חיפה, ‏ינואר 2021
| --- | --- |
בקרת זהויות :  NLI: 987007475114005171 
בנייה מודרנית ברמת אלון
מראה בדרום נווה שאנן
מחלף רופין בחיפה המקשר את העיר התחתית ומנהרות הכרמל עם שכונות נווה שאנן והכרמל.
בניין רב קומות ברחוב ניסנבוים 12
נווה יוסף – צומת דרך יד לבנים ורחוב ערד
מגדל המים של נווה שאנן ברחוב הגליל
בתי שכונת יזרעאליה, מימין מבנה ה"גרנד קניון"
השיכון ברחוב ברל כצנלסון 24 בנווה שאנן
רמות ספיר
תחנה לבריאות המשפחה (טיפת חלב) ברחוב הגליל 41א'
קולנוע "סינמה קפה עממי" שוכן בתוך מבנה מועצת הפועלים ברחוב הגליל 99
Forever Young (שיר של אלפאוויל)

"Forever Young" (בעברית: "צעיר לנצח") הוא שיר של הלהקה הגרמנית אלפאוויל משנת 1984, מתוך אלבום הבכורה שלה "Forever Young".
הסינגל היה להיט בסקנדינביה ובמדינות דוברות הגרמנית באירופה באותה שנה. השיר הגיע למקום הראשון בשוודיה, מקום שלישי בנורווגיה ושווייץ, מקום רביעי בגרמניה המערבית והגיע לעשירייה השנייה במצעדים של צרפת, ספרד, אוסטריה והולנד. בבריטניה הסינגל הגיע רק למקום ה-98.
לאחר יציאתו השיר בוצע ידי מוזיקאים והרכבים שונים, בהם: לורה ברניגן, בקי היל, ויין וונדר, ברנדי קרלילה, אקסל רודי פל, Undressd ו-Interactive.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 112 |  |
|  עולמי | בילבורד גלובל ללא ארצות הברית | 74 |  |
|  אוסטריה | Ö3 אוסטריה טופ 40‏ | 17 |  |
|  אוסטרליה | מצעד הסינגלים האוסטרלי | - |  |
|  אוסטרליה | Kent Music Report | 47 |  |
|  ארצות הברית | בילבורד הוט 100 | 65 |  |
|  גרמניה | GfK – טופ 100 | 4 |  |
|  דרום אפריקה | אנטרטיינמנט מוניטורינג אפריקה | 7 |  |
|  הולנד | מצעד 40 הסינגלים ההולנדיים | 18 |  |
|  הממלכה המאוחדת | מצעד הסינגלים הבריטי | 98 |  |
|  נורווגיה | VG-lista | 3 |  |
|  ספרד | PROMUSICAE | 14 |  |
|  צרפת | SNEP | 13 |  |
|  קנדה | קנדה הוט 100 | - |  |
|  קנדה | RPM | 62 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 3 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | זהב | 500,000 |
סיכום
| בכל העולם | — | 500,000 |
הערות שוליים

↑  Billboard Global 200, בילבורד, ‏17 באוגוסט 2024
↑  Billboard Global Excl. US, בילבורד, ‏17 באוגוסט 2024
↑  Alphaville – Forever Young, BPI
| בקי היל |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Only Honest on the Weekend • Believe Me Now? |  |
| אלבומי אוסף | Get to Know |  |
| סינגלים | "Gecko" • "All My Love" • "Piece of Me" • "False Alarm" • "Back & Forth" • "I Could Get Used to This" • "Wish You Well" • "Lose Control" • "Only You" • "Better Off Without You" • "Nothing Really Matters" • "Heaven on My Mind" • "Space" • "Forever Young" • "Remember" • "My Heart Goes (La Di Da)" • "Run" • "Crazy What Love Can Do" |  |
| השתתפות בסינגלים | "Afterglow" • "Powerless" • "Kiss My (Uh-Oh) (Girl Power remix)" |  |
| --- | --- |
בקרת זהויות :  MusicBrainz work: f8c51ad3-75f0-34da-91e9-9c76e02066cf
Forever Neverland

Forever Neverland (בעברית: לנצח ארץ לעולם לא) הוא אלבום האולפן השני של הזמרת-יוצרת הדנית מו. האלבום יצא לאור ב-19 באוקטובר 2018 על ידי חברת התקליטים קולומביה רקורדס. מתוך האלבום יצאו שמונה סינגלים.
האלבום הגיע למקום הראשון במצעד האלבומים של דנמרק.
רשימת רצועות

| Forever Neverland> מס' | Forever Neverland> שם | Forever Neverland> משך | Forever Neverland>  | Forever Neverland>  | Forever Neverland>  | Forever Neverland>  | Forever Neverland>  | Forever Neverland>  | Forever Neverland>  |
| --- | --- | --- | --- | --- | --- | --- | --- | --- | --- |
| 1. | Intro  | 0:45 |  |  |  |  |  |  |  |
| 2. | Way Down  | 3:08 |  |  |  |  |  |  |  |
| 3. | I Want You  | 3:16 |  |  |  |  |  |  |  |
| 4. | Blur  | 3:04 |  |  |  |  |  |  |  |
| 5. | Nostalgia  | 3:46 |  |  |  |  |  |  |  |
| 6. | Sun in Our Eyes (בשיתוף דיפלו)   | 3:37 |  |  |  |  |  |  |  |
| 7. | Mercy (בשיתוף What So Not)   | 3:41 |  |  |  |  |  |  |  |
| 8. | If It's Over (בשיתוף צ'רלי XCX)   | 3:39 |  |  |  |  |  |  |  |
| 9. | West Hollywood (Interlude)  | 1:07 |  |  |  |  |  |  |  |
| 10. | Beautiful Wreck  | 3:49 |  |  |  |  |  |  |  |
| 11. | Red Wine (בשיתוף אמפרס אוף)   | 3:22 |  |  |  |  |  |  |  |
| 12. | Imaginary Friend  | 3:47 |  |  |  |  |  |  |  |
| 13. | Trying to Be Good  | 3:46 |  |  |  |  |  |  |  |
| 14. | Purple Like the Summer Rain  | 4:01 |  |  |  |  |  |  |  |
| משך כולל: | משך כולל: | 44:48 |  |  |  |  |  |  |  |
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 167 |
|  הממלכה המאוחדת | מצעד האלבומים הבריטי | - |
|  הממלכה המאוחדת | מצעד האלבומים הדיגיטליים | 66 |
|  ולוניה | אולטראטופ 40 | 158 |
|  פלנדריה | אולטראטופ 50 | 191 |
הערות שוליים

1 2  Forever Neverland, Discogs (באנגלית)
↑  Hitlisten.NU, Hitlisten.NU
| --- | --- |
בקרת זהויות :  MusicBrainz release group: 824ffddf-6f1f-4b9e-9c32-349c5d60ef9d
After Hours (שיר)

"After Hours" הוא סינגל של הזמר הקנדי דה ויקנד. השיר יצא לאור ב-19 בפברואר 2020, על ידי חברות התקליטים XO וריפבליק רקורדס, במקור כסינגל השיווקי הראשון מתוך אלבום האולפן הרביעי שלו, הנושא את שם השיר. לאחר מכן ב-25 בפברואר 2020 יצא השיר כסינגל השלישי מתוך האלבום. דה ויקנד כתב והפיק את השיר יחד עם אילנג'לו, דה-הילה, מריו ויננס ובלי. קטעים מהשיר נכללו בסרט קצר על האלבום הנושא את שמם של השיר והאלבום. רמיקס לשיר מאת דה בלייז יצא לצד מהדורת הדלוקס של האלבום ב-23 במרץ 2020.
רקע והוצאה

ב-13 בפברואר 2020, דה ויקנד הכריז על שם אלבום האולפן הרביעי שלו, הנושא את שם השיר, After Hours, לאחר הוצאת הסינגלים המצליחים, "Heartless" ו-"Blinding Lights". חמישה ימים לאחר מכן, ב-18 בפברואר, הכריז על תאריך צאת הסינגל השיווקי של האלבום, "After Hours" ולאחר מכן חשף את עטיפת האלבום. בסמוך לצאת הסינגל השיווקי ב-19 בפברואר 2020, תאריך צאת האלבום נחשף גם הוא.
לחן ומילים

מגזין Stereogum תיאר את "After Hours" כשיר אלקטרו והאוס "חשוך, מסתחרר" ו"מאיים". לדברי שלדון פירס מפיצ'פורק, הרצועה "נפתחת בסגנון המוכר שלו - פלסט, הדים וטונים חוזרים - עד שלפתע הוא משתנה במהירות להפקת דאנס". מילות השיר דנות ברצונו של דה ויקנד להביא ילדים לעולם ורצונו לחזור לחברתו לשעבר. השיר מתייחס גם למערכת היחסים שקיים טספיי עם הדוגמנית בלה חדיד. לאורך החלק הראשון של השיר, טספיי שר על החמצת פרודתו ורצונו להתפייס. במחצית השנייה של השיר, הוא ממשיך לשיר על כך שסוף היחסים הוא אשמתו וכי אם אהובתו לשעבר הייתה חוזרת אליו, הוא לא יאכזב אותה שוב.
ביקורת

מבקרי המוזיקה השוו את השיר לחומרים מאוסף המיקסטייפים של דה ויקנד, Trilogy. גם תגובת האוהדים הייתה חיובית. בסקירה שבועית של סיכום, צוות האתר של חדשות המוזיקה BrooklynVegan, תיאר את השיר כ-"four-on-the-floor banger". שאד דוז'ה מ-The Fader כלל את השיר ברשימת "20 שירי הפופ הטובים ביותר כרגע", באומרו, "אייבל טספיי טובל לטריטוריה של Trilogy עם פנטזיית המין העגומה והדיכאונית הזו. אני אוהב את זה!".
הצלחה

"After Hours" נכנס למצעד הבילבורד הוט 100 לראשונה כשהגיע למקום ה-77, ב-29 בפברואר 2020, לאחר יומיים של מעקב אחר הסינגל השיווקי. בשבוע שלאחר מכן, טיפס 57 מקומות עד למקום ה-20 במצעד.
במצעד הרולינג סטון טופ 100, השיר הופיע לראשונה במקום ה-43, בשבוע שהסתיים ב-20 בפברואר 2020. מאוחר יותר, עלה למקום החמישי במצעד, בשבוע שלאחר מכן, בתקופת המעקב שהסתיימה ב-27 בפברואר 2020.
במדינת מולדתו של הזמר, קנדה, "After Hours" הגיע למקום ה-14 במצעד הקנדה הוט 100. בבריטניה, הגיע השיר למקום ה-20 והפך לאחד מ-19 הלהיטים המצליחים ביותר של דה ויקנד במצעד.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 33 |  |
|  אוסטרליה | מצעד הסינגלים האוסטרלי | 11 |  |
|  איטליה | מצעד הסינגלים האיטלקי | 36 |  |
|  אירלנד | מצעד הסינגלים האירי | 14 |  |
|  אסטוניה | אסטי טיפ-40 | 4 |  |
|  ארצות הברית | בילבורד הוט 100 | 20 |  |
|  ארצות הברית | מצעד שירי ה-R&B\היפ הופ | 10 |  |
|  ארצות הברית | מצעד השירים הקצביים | 34 |  |
|  ארצות הברית | רולינג סטון טופ 100 | 5 |  |
|  גרמניה | GfK – טופ 100 | 35 |  |
|  דנמרק | היטליסטן | 17 |  |
|  הולנד | מצעד 40 הסינגלים ההולנדיים | 27 |  |
|  הממלכה המאוחדת | מצעד הסינגלים הבריטי | 20 |  |
|  הממלכה המאוחדת | מצעד שירי ה-R&B | 9 |  |
|  ולוניה | אולטראטופ 40 | 20 |  |
|  יוון | IFPI Greece | 5 |  |
|  ליטא | AGATA | 5 |  |
|  מלזיה | RIM | 11 |  |
|  נורווגיה | VG-lista | 14 |  |
|  ניו זילנד | המצעד הניו זילנדי הרשמי | 29 |  |
|  סינגפור | RIAS | 17 |  |
|  סלובקיה | ČNS IFPI | 6 |  |
|  ספרד | PROMUSICAE | 84 |  |
|  סקוטלנד | מצעד הסינגלים הסקוטי | 87 |  |
|  פורטוגל | מצעד הסינגלים הפורטוגזי | 18 |  |
|  פינלנד | המצעדים הפיניים הרשמיים | 11 |  |
|  פלנדריה | אולטראטופ 50 | 43 |  |
|  צ'כיה | ČNS IFPI | 9 |  |
|  צרפת | SNEP | 44 |  |
|  קנדה | קנדה הוט 100 | 14 |  |
|  שוודיה | סוורייטופליסטן | 10 |  |
|  שווייץ | המצעד השווייצרי | 16 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | זהב | 35,000 |
| נורווגיה (IFPI Norway) | זהב | 30,000 |
| פולין (ZPAV) | זהב | 10,000 |
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| עולם | 19 בפברואר 2020 | הורדה דיגיטלית • הזרמת מוזיקה | XO • ריפבליק |  |